Diari Oficial de la Generalitat Valenciana


Sumari del DOGV 7964, del 24-01-2017 (2017/131)

RESOLUCIÓ de 30 de desembre de 2016, de la Presidència de la Generalitat, per la qual es modifica el sistema de provisió del lloc de secretaria de l'Ajuntament de Beniardá.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/131


Data del document
:   30-12-2016

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 30 de desembre de 2016, de la Presidència de la Generalitat, per la qual es modifica el sistema de provisió del lloc de secretaria de l'Ajuntament de Beniardá. [2017/131]  
Per resolució del Ministeri d'Administracions Públiques, es va eximir, en el seu dia, a l'Ajuntament de Beniardá de l'obligació de sostindre el lloc de secretaria.  
En conseqüència, les funcions reservades al dit lloc han sigut exercides pel Servei d'Assistència Tècnica de la Diputació Provincial d'Alacant.  
El ple de l'Ajuntament de Beniardá, en sessió celebrada el dia 30 de maig de 2016, va acordar sol·licitar la modificació del sistema de provisió i que les funcions del lloc de secretaria s'exercisquen per mitjà del sistema d'acumulació de funcions a una altra secretaria.  
Sol·licitat el preceptiu informe a la Diputació Provincial d'Alacant, aquest ha sigut emés en sentit favorable a la modificació del sistema de provisió sol·licitada per l'Ajuntament de Beniardá (registre d'entrada en la Presidència de la Generalitat de 28.10.2016).  
En virtut d'això, i fent ús de les competències atribuïdes per l'article 15.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
  
Modificar el sistema de provisió del lloc de secretaria de l'Ajuntament de Beniardá. Les funcions reservades al dit lloc seran exercides per mitjà del sistema d'acumulació de funcions a un funcionari o a una funcionària amb habilitació de caràcter nacional d'una altra entitat local.  
  
  
Contra aquesta resolució, que posa fi a la via administrativa, de conformitat amb el que estableix l'article 114 c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga la persona demandant el domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua publicació en el DOGV, de conformitat amb el que estableixen els articles 112, 123 i 124 de la Llei 39/2015, d'1 d'octubre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una Administració Pública no es pot interposar recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos, comptadors des de l'endemà de la publicació de la present resolució en el DOGV.  
Tot això sense perjuí que les persones interessades puguen interposar qualsevol altra via que estimen oportuna.  
  
València, 30 de desembre de 2016.- El president de la Generalitat, p. d. (R 12.02.2016, DOCV 17.02.2016), el secretari autonòmic de Presidència: Andreu Ferrer Bautista.